Свети Петар и мајка му (Бранко Мушицки)
Свети Петар игле кује,
Њега мајка запиткује:
„Шта ће теби, Петре, игле? -
„Хоћу, мајко, торбе шијем? -
„Шта ће теби, Петре, торбе?“ -
„Хоћу, мајко, жир да купим.“ -
„Шта ће теби, Петре жир?" -
„Хоћу, мајко, свиње храним." -
„Шта ће теби, Петре, свињи?“ -
„Хоћу, мајко, сало вадим.“ -
„Шта ће теби, Петре, сало?“ -
„Хоћу, мајко, кола мажем.“ -
„Шта ће теби, Петре, кола?“ -
„Хоћу, мајко, камен носим." -
„Шта ће теби, Петре, камен?“ -
„Хоћу, мајко, зидам цркву.“ -
„Шта ће теби, Петре, црква?“ -
„Хоћу, мајко, молим бога."

Референце

Извор 

Б.М. 1875. Српске народне песме. Панчево, Наклада и штампарија браће Јовановића. стр. 47.

Српска народна поезија
Бранко Мушицки - Српске народне песме
Женске народне песме